Diari Oficial de la Generalitat Valenciana


Sumari del DOGV 6093, del 02-09-2009 (2009/9805)

ORDE de 29 de juliol de 2009, de la Conselleria d'Educació, per la qual s'establix per a la Comunitat Valenciana el currículum del cicle formatiu de Grau Superior corresponent al títol de Tècnic Superior en Programació de la Producció en Fabricació Mecànica.
------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2009/07/29/(8)/dof/vci/html**

### Dades del document

Número de DOGV
:   6093

Data del DOGV
:   02-09-2009

Secció del DOGV
:   I. DISPOSICIONS GENERALS

Número del document
:   2009/9805


Data del document
:   29-07-2009

Organisme emissor
:   Conselleria d'Educació

Tipus de document
:   Ordre

Descriptors 

:   * programa d'ensenyament
    * legislació escolar
    * ensenyament professional
    * legislació

ORDE de 29 de juliol de 2009, de la Conselleria d'Educació, per la qual s'establix per a la Comunitat Valenciana el currículum del cicle formatiu de Grau Superior corresponent al títol de Tècnic Superior en Programació de la Producció en Fabricació Mecànica. [2009/9805]  
La Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol, de l'Estatut d'Autonomia de la Comunitat Valenciana, en l'article 53, establix que és de la competència plena de la Generalitat la regulació i l'administració de l'ensenyança en tota la seua extensió, nivells i graus, modalitats i especialitats, en l'àmbit de les seues competències, sense perjuí del que disposa l'article 27 de la Constitució i en les lleis orgàniques que, d'acord amb l'apartat u de l'article 81, la despleguen.  
Una vegada aprovat i publicat en el Boletín Oficial del Estado el Reial Decret 1687/2007, de 14 de desembre, pel qual s'establix el títol de Tècnic Superior en Programació de la Producció en Fabricació Mecànica i es fixen les seues ensenyances mínimes, els continguts bàsics de les quals representen el 55 per cent de la duració total del currículum d'este cicle formatiu, establida en 2.000 hores, en virtut del que disposa l'article 10.1 de la Llei Orgànica 5/2002, de 19 de juny, de les Qualificacions i de la Formació Professional, en els articles 6.2 i 39.6 de la Llei Orgànica 2/2006, de 3 de maig, d'Educació, i en el capítol II del Reial Decret 1538/2006, de 15 de desembre, pel qual s'establix l'ordenació de la Formació Professional del sistema educatiu. I segons el que s'ha fixat en l'article 10.2 de la Llei Orgànica 5/2002, de 19 de juny, de les Qualificacions i de la Formació Professional, en els articles 6.3 i 39.4 de la Llei Orgànica 2/2006, de 3 de maig, d'Educació, i en els articles 17.2, 17.3 i 17.4 del Reial Decret 1538/2006, de 15 de desembre, pel qual s'establix l'ordenació de la Formació Professional del sistema educatiu, és procedent, d'acord amb els aspectes definits en la normativa anteriorment citada, establir el currículum complet d'estes noves ensenyances de Formació Professional Inicial vinculades al títol mencionat en l'àmbit d'esta comunitat autònoma, i ampliar i contextualitzar els continguts dels mòduls professionals, respectant el seu perfil professional.  
En la definició d'este currículum s'han tingut en compte les característiques educatives, així com les socioproductives i laborals, de la Comunitat Valenciana, a fi respondre a les necessitats generals de qualificació dels recursos humans per a la seua incorporació a l'estructura productiva de la Comunitat Valenciana, sense cap perjuí a la mobilitat de l'alumnat.  
S'ha prestat especial atenció a les àrees prioritàries definides per la disposició addicional tercera de la Llei Orgànica 5/2002, de 19 de juny, de les Qualificacions i de la Formació Professional, per mitjà de la definició de continguts de prevenció de riscos laborals, que permeten que tot l'alumnat puga obtindre el certificat de tècnic en Prevenció de Riscos Laborals, nivell bàsic, expedit d'acord amb el que disposa el Reial Decret 39/1997, de 17 de gener, pel qual s'aprova el Reglament dels Servicis de Prevenció, i amb la incorporació en el currículum formació en la llengua anglesa per a facilitar la seua mobilitat professional a qualsevol país europeu.  
Este currículum requerix una posterior concreció en les programacions que l'equip docent ha d'elaborar, les quals han d'incorporar el disseny d'activitats d'aprenentatge i el desenrotllament d'actuacions flexibles que, en el marc de la normativa que regula l'organització dels centres, possibiliten adequacions particulars del currículum en cada centre docent d'acord amb els recursos disponibles, sense que en cap cas supose la supressió d'objectius que afecten la competència general del títol.  
En virtut de l'anteriorment exposat, i segons el que s'ha fixat en l'article 17.2 del Reial Decret 1538/2006, de 15 de desembre, pel qual s'establix l'ordenació de la Formació Professional del sistema educatiu, vista la proposta de la Direcció General d'Avaluació, Innovació i Qualitat Educativa i de la Formació Professional de data 27 de juliol de 2009, amb un informe previ del Consell Valencià de la Formació Professional i de conformitat amb el Consell Juridic Consultiu de la Comunitat Valenciana, en exercici de les atribucions que em conferixen l'article 28.e) de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat i el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació,  
ORDENE  
Article 1. Objecte i àmbit d'aplicació  
1. La present orde es dicta a l'empara del que disposen els articles 27 i 53.1 i 2 de la Constitució Espanyola; en els articles 6.3 i 39.4 de la Llei Orgànica 2/2006, de 3 de maig, d'Educació; en els articles 17.2, 17.3 i 17.4 del Reial Decret 1538/2006, de 15 de desembre, pel qual s'establix l'ordenació de la Formació Professional del sistema educatiu; en el Reial Decret 2093/1983, de 28 de juliol, sobre traspàs de funcions i servicis de l'administració de l'Estat a la Comunitat Valenciana en matèria d'educació, i en l'article 53 del vigent Estatut d'Autonomia de la Comunitat Valenciana i té com a objecte establir el currículum del cicle formatiu de Grau Superior vinculat al títol de Tècnic Superior en Programació de la Producció en Fabricació Mecànica, tenint en compte les característiques socioproductives, laborals i educatives de la Comunitat Valenciana. A este efecte, la identificació del títol, el perfil professional que ve expressat per la competència general, les competències professionals, personals i socials i la relació de qualificacions i, si és el cas, les unitats de competència del Catàleg Nacional de Qualificacions Professionals, així com l'entorn professional i la prospectiva del títol en el sector o sectors, són els que es definixen en el títol de Tècnic Superior en Programació de la Producció en Fabricació Mecànica, determinat en el Reial Decret 1687/2007, de 14 de desembre, pel qual s'establixen el títol esmentat i les seues ensenyances mínimes.  
2. El que disposa esta orde serà aplicable en els centres docents que desenrotllen les ensenyances del cicle formatiu de Grau Superior en Programació de la Producció en Fabricació Mecànica, ubicats en l'àmbit territorial de la Comunitat Valenciana.  
Article 2. Currículum  
1. La duració total del currículum d'este cicle formatiu, inclosa tant la càrrega lectiva dels seus mòduls professionals com la càrrega lectiva reservada per a la docència en anglés, és de 2.000 hores.  
2. Els seus objectius generals són els que s'establixen en el Reial Decret 1687/2007, de 14 de desembre.  
3. La relació dels mòduls professionals en què s'organitza este currículum són:   
- 0007 Interpretació gràfica  
- 0160 Definició de processos de mecanitzat, conformació i muntatge  
- 0002 Mecanitzat per control numèric  
- 0161 Fabricació assistida per ordinador (CAM)  
- 0162 Programació de sistemes automàtics de fabricació mecànica  
- 0163 Programació de la producció  
- 0164 Execució de processos de fabricació  
- 0165 Gestió de la qualitat, prevenció de riscos laborals i protecció ambiental  
- 0166 Verificació de productes  
- 0167 Projecte de fabricació de productes mecànics  
- 0168 Formació i orientació laboral  
- 0169 Empresa i iniciativa emprenedora  
- 0170 Formació en centres de treball  
4. Els objectius d'estos mòduls professionals, expressats en termes de resultats d'aprenentatge, i els seus criteris d'avaluació, així com les orientacions pedagògiques, són els que s'establixen per a cada un dels mòduls en el Reial Decret 1687/2007, de 14 de desembre.  
5. Els continguts i la càrrega lectiva completa d'estos mòduls professionals s'establixen en l'annex I d'esta orde.  
Article 3. Organització i distribució horària  
La impartició dels mòduls professionals d'este cicle formatiu, quan s'oferisca en règim presencial ordinari, s'organitzarà en dos cursos acadèmics. La seqüenciació en cada curs acadèmic, la seua càrrega lectiva completa i la distribució horària setmanal es concreten en l'annex II d'esta orde.  
Article 4. Mòduls professionals: Formació en centres de treball i Projecte de Fabricació de Productes Mecànics  
El mòdul professional de Formació en centres de treball es realitzarà, amb caràcter general, en el tercer trimestre del segon curs.  
El mòdul professional de Projecte de Fabricació de Productes Mecànics consistirà en la realització individual d'un projecte de caràcter integrador i complementari de la resta dels mòduls que componen el cicle formatiu, que es presentarà i defendrà davant d'un tribunal format per professorat de l'equip docent del Cicle Formatiu. Es desenrotllarà, amb caràcter general, durant l'últim trimestre del segon curs, i podrà coincidir amb la realització del mòdul professional de Formació en centres de treball. El desenrotllament i seguiment d'este mòdul haurà de compaginar la tutoria individual i col·lectiva, i la seua avaluació, per ser de caràcter integrador i complementari de la resta dels mòduls que componen el cicle formatiu, quedarà condicionada a l'avaluació positiva d'estos.  
Article 5. Espais i equipament  
Els espais mínims que han de reunir els centres educatius per a permetre el desenrotllament de les ensenyances d'este cicle formatiu, d'acord amb la normativa sobre prevenció de riscos laborals, així com la normativa sobre seguretat i salut en el lloc de treball, són els establits en l'annex V d'esta orde.   
Els espais formatius establits poden ocupar-los diferents grups d'alumnat que cursen el mateix o altres cicles formatius o etapes educatives, i no necessàriament han de diferenciar-se per mitjà de tancaments.  
L'equipament, a més de ser el necessari i suficient per a garantir l'adquisició dels resultats d'aprenentatge i la qualitat de l'ensenyança a l'alumnat segons el sistema de qualitat adoptat, haurà de complir les condicions següents:  
a) Els equips, màquines, etc., disposaran de la instal·lació necessària perquè funcionen correctament i compliran les normes de seguretat i prevenció de riscos i totes les que s'hagen d'aplicar.  
b) La quantitat i característiques hauran d'estar en funció del nombre d'alumnes i permetre l'adquisició dels resultats d'aprenentatge, d'acord amb els criteris d'avaluació i els continguts que s'inclouen en cada un dels mòduls professionals que s'impartisquen en els espais esmentats.  
Article 6. Professorat  
Els aspectes referents a les especialitats del professorat amb atribució docent en els mòduls professionals del cicle formatiu de Sistemes microinformàtics i xarxes enumerats en el punt 3 de l'article 2 d'esta orde, segons el que preveu la normativa estatal de caràcter bàsic, són els establits actualment en l'annex III.A) del Reial Decret 1687/2007, de 14 de desembre.  
Les especialitats i, si és el cas, les titulacions del professorat amb atribució docent en els mòduls professionals d'Anglés tècnic inclosos en l'article 7 són les que es determinen en l'annex III d'esta orde.  
A fi de garantir la qualitat d'estes ensenyances, per a poder impartir els mòduls professionals que conformen el cicle formatiu, el professorat dels centres de titularitat privada o d'una altra administració diferent de la Conselleria d'Educació, ubicats en l'àmbit territorial de la Comunitat, hauran de posseir la corresponent titulació acadèmica que es concreta en l'annex VI d'esta orde i, a més, acreditar la formació pedagògica i didàctica que establix el Reial Decret 1834/2008, de 8 de novembre, pel qual es definixen les condicions de formació per a l'exercici de la docència en l'Educació Secundària Obligatòria, el Batxillerat, la Formació Professional i les ensenyances de Règim Especial, i s'establixen les especialitats dels cossos docents d'Ensenyança Secundària. La titulació acadèmica universitària requerida s'adaptarà a la seua equivalència de grau/màster universitari.  
Article 7. Docència en anglés  
A fi que l'alumnat conega la llengua anglesa, en els vessants oral i escrit, que li permeten resoldre situacions que impliquen la producció i la comprensió de textos relacionats amb la professió, conéixer els avanços d'altres països, realitzar propostes d'innovació en el seu àmbit professional i facilitar la seua mobilitat a qualsevol país europeu, el currículum d'este cicle formatiu incorpora la llengua anglesa de forma integrada en dos mòduls professionals d'entre els que componen la totalitat del cicle formatiu.  
1. Estos mòduls els impartirà de manera voluntària el professorat amb atribució docent en els mòduls que, a més, posseïsca l'habilitació lingüística en anglés, d'acord amb la normativa aplicable en la Comunitat Valenciana.  
- A fi de garantir que l'ensenyança bilingüe s'impartisca en els dos cursos acadèmics del cicle formatiu de forma continuada, es triaran mòduls professionals d'ambdós cursos.   
- Els mòduls susceptibles de ser impartits en llengua anglesa són els relacionats amb les unitats de competència incloses en el títol.  
- A conseqüència de la major complexitat que suposa la transmissió i recepció d'ensenyances en una llengua diferent de la materna, els mòduls professionals impartits en llengua anglesa incrementaran la seua càrrega horària lectiva en tres hores setmanals per al mòdul que s'impartisca en el primer curs i dos hores per al que es desenrotlle durant el segon curs. A més, el professorat que impartisca estos mòduls professionals tindrà assignades en el seu horari individual tres hores setmanals de les complementàries al servici del centre per a preparar-lo.  
2. Si no es complixen les condicions anteriorment indicades, amb caràcter excepcional i de forma transitòria, els centres autoritzats per a impartir el cicle formatiu, en el marc general del seu projecte educatiu concretaran i desenrotllaran el currículum d'este cicle incloent un mòdul d'anglés tècnic en cada curs acadèmic, la llengua vehicular del qual serà l'anglés, amb una càrrega horària de tres hores setmanals en el primer curs i dos hores setmanals en el segon curs. El currículum d'estos mòduls d'anglés tècnic es concreta en l'annex IV.  
Article 8. Autonomia dels centres  
Els centres educatius disposaran de la necessària autonomia pedagògica, d'organització i de gestió econòmica per al desenrotllament de les ensenyances i la seua adaptació a les característiques concretes de l'entorn socioeconòmic, cultural i professional.  
En el marc general del projecte educatiu, i en funció de les característiques de l'entorn productiu, els centres autoritzats per a impartir el cicle formatiu concretaran i desenrotllaran el currículum per mitjà de l'elaboració del projecte curricular del cicle formatiu i de les programacions didàctiques de cada un dels seus mòduls professionals, en els termes establits en esta orde, potenciant o creant la cultura de prevenció de riscos laborals en els espais on s'impartisquen els diferents mòduls professionals, així com una cultura de respecte ambiental, treball de qualitat realitzat d'acord amb les normes de qualitat, creativitat, innovació i igualtat de gèneres.  
La Conselleria d'Educació afavorirà l'elaboració de projectes d'innovació, així com de models de programació docent i de materials didàctics, que faciliten al professorat el desplegament del currículum.  
Els centres, en l'exercici de la seua autonomia, podran adoptar experimentacions, plans de treball, formes d'organització o ampliació de l'horari escolar en els termes que establisca la Conselleria d'Educació, sense que, en cap cas, s'imposen aportacions a l'alumnat ni exigències per a esta.  
Article 9. Requisits dels centres per a impartir estes ensenyances  
Tots els centres de titularitat pública o privada ubicats en l'àmbit territorial de la Comunitat Valenciana que oferisquen ensenyances que conduïxen a l'obtenció del títol de tècnic superior en Programació de la Producció en Fabricació Mecànica, s'ajustaran al que establix la Llei Orgànica 2/2006, de 3 de maig, d'Educació, i a les normes que la despleguen i, en tot cas, hauran de complir els requisits que establix l'article 52 del Reial Decret 1538/2006, de 15 de desembre, a més del que establix el Reial Decret 1687/2007, de 14 de desembre, i les normes que el despleguen.  
Article 10. Avaluació, promoció i acreditació  
Per a l'avaluació, promoció i acreditació de la formació establida en esta orde, caldrà ajustar-se a les normes que expressament dicte la Conselleria d'Educació.  
Article 11. Adaptació als distints tipus i destinataris de l'oferta educativa  
La Conselleria d'Educació podrà realitzar ofertes formatives, d'este cicle formatiu, adaptades a les necessitats específiques de col·lectius desfavorits o amb risc d'exclusió social i adequar les ensenyances d'este a les característiques dels distints tipus d'oferta educativa a fi d'adaptar-se a les característiques dels destinataris.  
Disposició addicional primera. Calendari d'implantació  
La implantació del currículum objecte de regulació d'esta orde tindrà lloc en el curs escolar 2009-2010, per a les ensenyances corresponents al curs primer, i en el curs 2010/2011, per a les del segon curs. Simultàniament, en els mateixos anys acadèmics, deixaran d'impartir-se les corresponents al primer i segon curs de les ensenyances establides per a l'obtenció del títol de Tècnic Superior en Producció per Mecanitzat, emparat per la Llei Orgànica 1/1990, de 3 d'octubre, d'Ordenació General del Sistema Educatiu.  
Disposició addicional segona. Autorització de centres docents  
Tots els centres de titularitat pública o privada ubicats en l'àmbit territorial de la Comunitat Valenciana que, en la data d'entrada en vigor d'esta orde, tinguen autoritzades ensenyances que conduïxen a l'obtenció del títol de Tècnic Superior en Producció per Mecanitzat emparat per la LOGSE, queden autoritzats per a impartir les ensenyances que conduïxen a l'obtenció del títol de Tècnic Superior en Programació de la Producció en Fabricació Mecànica emparat per la LOE.  
Disposició addicional tercera. Requisits del professorat de centres privats o públics de titularitat diferent de l'administració educativa  
El professorat dels centres de titularitat privada o de titularitat pública d'una administració diferent de l'educativa que, en la data d'entrada en vigor d'esta orde, no tinga els requisits acadèmics exigits en l'article 6 d'esta orde podrà impartir els corresponents mòduls professionals que conformen este currículum si es troben en algun dels supòsits següents:  
a) Professorat que haja impartit docència en els centres especificats en la disposició addicional segona, sempre que dispose per a això dels requisits acadèmics requerits, durant un període de dos cursos acadèmics complets o, si no és possible, dotze mesos en períodes continus o discontinus, dins dels quatre cursos anteriors a l'entrada en vigor d'esta orde, en el mateix mòdul professional del títol de Tècnic Superior en Producció per Mecanitzat emparat per la LOGSE que siga objecte de la convalidació establida en l'annex IV del Reial Decret 1687/2007, de 14 de desembre. L'acreditació docent corresponent podrà sol·licitar-se durant un any a l'entrada en vigor d'esta orde.  
b) Professorat que dispose d'una titulació acadèmica universitària i de la formació pedagògica i didàctica requerida, a més d'acreditar una experiència laboral d'almenys tres anys en el sector vinculat a la família professional, amb la realització d'activitats productives o docents en empreses relacionades implícitament amb els resultats d'aprenentatge del mòdul professional.  
El procediment que s'ha de seguir per a obtindre l'acreditació docent establida en esta disposició addicional serà el següent:  
El professorat que considere reunir els requisits necessaris la sol·licitarà a la corresponent Direcció Territorial d'Educació, i adjuntarà la documentació següent:  
- Fotocòpia compulsada del títol acadèmic oficial.  
- Documents justificatius de complir els requisits indicats en l'apartat a) i/o b) d'esta disposició addicional.  
El/la directora/a territorial, amb un informe previ del Servici d'Inspecció Educativa, elevarà proposta de resolució a la Direcció General d'Avaluació, Innovació, Qualitat Educativa i de la Formació Professional, que dictarà una resolució individualitzada sobre això. Contra la resolució, la persona interessada podrà presentar recurs d'alçada, en el termini d'un mes des de la notificació, davant de la Secretària Autonòmica d'Educació, fet que haurà de constar en l'esmentada resolució. Estes resolucions quedaran inscrites en un registre creat a este efecte.  
Disposició Transitòria. Procés de transició i drets de l'alumnat que estiga cursant el cicle formatiu establit per a l'obtenció del títol de tècnic superior en Producció per Mecanitzat, emparat per la Llei Orgànica 1/1990, de 3 d'octubre, d'Ordenació General del Sistema Educatiu  
1. L'alumnat que, en finalitzar el curs escolar 2008-2009, complisca les condicions requerides per a cursar les ensenyances del segon curs del títol de Tècnic Superior en Producció per Mecanitzat emparat per la LOGSE, i que no haja superat algun dels mòduls professionals del primer curs del corresponent títol, disposarà de dos convocatòries en cada un dels dos anys successius per a poder superar estos mòduls professionals.  
Transcorregut este període, en el curs escolar 2011-2012, se li aplicaran les convalidacions per als mòduls superats, establides en l'article 15.1 del Reial Decret 1687/2007, de 14 de desembre, pel qual s'establix el títol de Tècnic Superior en Programació de la Producció en Fabricació Mecànica, o norma bàsica que el substituïsca, regulat per la Llei Orgànica 2/2006, de 3 de maig, d'Educació.  
2. A l'alumnat que, en finalitzar el curs escolar 2008-2009, no complisca les condicions requerides per a cursar les ensenyances del segon curs del títol de Tècnic Superior en Producció per Mecanitzat emparat per la LOGSE, se li aplicaran les convalidacions establides en l'article 15.1 del Reial Decret 1687/2007, de 14 de desembre, pel qual s'establix el títol de Tècnic Superior en Programació de la Producció en Fabricació Mecànica, o norma bàsica que el substituïsca, regulat per la Llei Orgànica 2/2006, de 3 de maig, d'Educació.  
3. L'alumnat que, en finalitzar el curs escolar 2009/2010, no complisca, per no haver superat algun dels mòduls professionals del segon curs, les condicions requerides per a obtindre el títol de Tècnic Superior en Producció per Mecanitzat emparat per la LOGSE, disposarà de dos convocatòries en cada un dels dos anys successius per a poder superar estos mòduls professionals, a excepció del mòdul de Formació en centres de treball, per al qual disposarà d'un curs escolar suplementari. A l'alumnat que transcorregut este període no haja obtingut el corresponent títol, se li aplicaran les convalidacions per als mòduls superats establides en l'article 15.1 del Reial Decret 1687/2007, de 14 de desembre, pel qual s'establix el títol de Tècnic Superior en Programació de la Producció en Fabricació Mecànica, o norma bàsica que el substituïsca, regulat per la Llei Orgànica 2/2006, de 3 de maig, d'Educació.  
DISPOSICIONS FINALS  
Primera. Aplicació de l'orde  
S'autoritzen les direccions generals de la Conselleria d'Educació, en l'àmbit de les seues competències, per a adoptar les mesures i dictar les instruccions necessàries per a l'aplicació del que disposa esta orde.  
Segona. Entrada en vigor  
Esta orde entrarà en vigor l'endemà de la seua publicació en el Diari Oficial de la Comunitat Valenciana.  
València, 29 de juliol de 2009  
El conseller d'Educació,  
ALEJANDRO FONT DE MORA TURÓN  
ANNEX I  
Mòduls professionals  
Mòdul Professional: Definició de processos de mecanitzat, conformat i muntatge  
Codi: 0160  
Duració: 160 h  
Continguts:  
Materials i productes mecànics:  
- Estructura dels materials.  
- Propietats i aplicacions dels materials.  
- Tipus i classificació dels materials.  
- Formes comercials i especificacions dels materials.  
- Processos de tractaments tèrmics i superficials.  
- Influència dels tractaments sobre les propietats dels materials. Aplicacions.  
- Productes mecànics: caragols, femelles, engranatges, corrioles, corretges, cadenes, eixos, partides, porta- matrius, punxons, passadors, entre altres.  
- Aplicacions dels productes mecànics.  
- Productes mecànics comercials i les seues especificacions.  
Processos de mecanitzat:  
- Mecanitzat per arrancada de borumballa, abrasió, electroerosió i especials.  
- Mecanitzat per arrancada de borumballa: trepatge, tornejat, fresatge i afins.  
- Processos d'abrasió, electroerosió per penetració, electroerosió per fil i processos especials.  
- Màquines ferramentes i mitjans de mecanitzat. Elements i funcions. Prestacions. Instruccions tècniques.  
- Tipus de materials utilitzats en mecanitzat. Formes comercials.  
- Influència dels tractaments tèrmics i superficials habituals en les fases dels processos de mecanitzat.  
- Compliment d'especificacions tècniques en l'elecció de materials, maquinària i mitjans de mecanitzat.  
- Selecció d'útils i utillatges per a subjecció de peces.  
- Selecció de ferramentes de tall.  
- Selecció de condicions de lubricació i refrigeració.  
- Paràmetres de treball de cada operació: velocitat, avanç, profunditat de passada i intensitat de corrent, entre altres.  
- Conceptes bàsics sobre metrologia: mesurament i verificació.  
- Fulls de procés.  
- Planificació metòdica de les tasques a realitzar amb previsió de les dificultats i el mode de superar-les.  
- Reconeixement i valoració de les tècniques d'organització.  
- AMFE de procés de mecanitzat.  
Processos de conformat:  
- Mandrinada, plegat, cisallat, processat de chapa, corbat, forjat, modele, entre altres.  
- Processos de tall.  
- Processat de chapa.  
- Forjat.  
- Modele.  
- Màquines per al conformat, accessoris i utillatges. Elements i funcions. Prestacions. Instruccions tècniques.  
- Formes comercials dels materials utilitzades en conformat.  
- Parts de matrius i motles.  
- Paràmetres de treball de cada operació: velocitat, avanç, temperatura, força, entre altres.  
- Compliment d'especificacions tècniques en l'elecció del material, maquinària i mitjans de mecanitzat.  
- Selecció de ferramentes.  
- Accessoris i utillatges.  
- Conceptes bàsics sobre procediments de mesurament i verificació utilitzats en els processos de conformat.  
- Reconeixement i valoració de les tècniques d'organització.  
- AMFE de procés de conformat.  
Processos de muntatge:  
- Sistemes d'unions desmuntables: acoblament, caragolat, entre altres.  
- Sistemes d'unions fixes: apegat, soldadura, entre altres.  
- Màquines, accessoris i utillatges. Elements i funcions. Prestacions. Instruccions tècniques.  
- Influència dels tractaments tèrmics i superficials habituals en les fases dels processos de muntatge.  
- Selecció de ferramentes.  
- Paràmetres de treball de cada operació: temperatura, força, parell de torsió, entre altres.  
- Procediments de mesurament i verificació utilitzats en els processos de muntatge.  
- Planificació metòdica de les tasques a realitzar amb previsió de les dificultats i el mode de superar-les.  
- Reconeixement i valoració de les tècniques d'organització.  
- AMFE de processos de muntatge.  
Valoració de costos de mecanitzat, conformat i muntatge:  
- Components del cost.  
- Càlcul i anàlisi de temps dels distints processos de: mecanitzat, conformat i muntatge.  
- Càlcul de costos dels distints processos de: mecanitzat, conformat i muntatge.  
- Elaboració de pressupostos de mecanitzat, conformat i muntatge.  
- Valoració de la disminució del cost en la competitivitat del procés.  
Distribució en planta:  
- Sistemes de fabricació i muntatge en fabricació mecànica.  
- Manipulació, transport i magatzematge en el mecanitzat, conformat i muntatge.  
- Distribució en planta dels recursos.  
- Consideracions en la distribució en planta per a la prevenció de riscos laborals.  
- Consideracions en la distribució en planta per a la protecció ambiental.  
Mòdul professional: Interpretació gràfica  
Codi: 0007  
Duració: 128 hores  
Continguts:  
Determinació de formes i dimensions representades en plànols de fabricació:  
- Interpretació de plans de fabricació.  
- Normes de dibuix industrial: formats, retolació normalitzada, línies normalitzades, escales.  
- Plànols de conjunt i especejament: plànols de conjunt, marcat de peces, llista d'especejament, plànols d'especejament.  
- Vistes: principis generals de representació, mètodes de projecció, vistes principals i vistes auxiliars, elecció de les vistes.  
- Talls i seccions. Ruptures.  
- Perspectives cavallera i axonomètrica.  
- Desenrotllament metòdic del treball.  
Identificació de toleràncies de dimensions i formes:  
- Interpretació dels símbols utilitzats en plànols de fabricació.  
- Acotació: tipus de cotes, principis d'acotació, disposició global de les cotes en funció del procés de mecanitzat.  
- Representació de toleràncies dimensionals, geomètriques i superficials.  
- Manipulació de catàlegs comercials.  
- Representació d'elements d'unió: unions desmuntables i fixes.  
- Representació de materials.  
- Representació de tractaments tèrmics, termoquímics i electroquímics.  
- Representació de formes normalitzades (clàvies, rosques, rodes dentades, rodaments, guies, soldadures i altres).  
- Desenrotllament metòdic del treball.  
Realització de croquització d'utillatges i ferramentes:  
- Tècniques de croquització a mà alçada:  
- Expressió d'idees i missatges per mitjà del dibuix a mà alçada.  
- Coneixement i maneig dels estris de dibuix.  
- Retolació.  
- Elements per al croquitzat.  
- Tècnica per al traçat de línies rectes.  
- Croquitzat de figures planes, arcs i circumferències.  
- Presa de dades necessàries per a la croquització.  
- Traçats preparatoris proporcionals.  
- Distribució de la representació en el format.  
- Croquització a mà alçada de solucions constructives de ferramentes i utillatges per a processos de fabricació.  
- Creativitat i innovació en les solucions constructives.  
- Valoració de l'orde i neteja en la realització de croquis.  
- Valoració del treball en equip.  
Interpretació d'esquemes d'automatització:  
- Identificació de components en esquemes pneumàtics, hidràulics, elèctrics i programables.  
- Simbologia d'elements pneumàtics, hidràulics, elèctrics, electrònics i programables.  
- Simbologia de connexions entre components.  
- Etiquetes de connexions.  
- Desenrotllament metòdic del treball.  
Disseny assistit per ordinador (CAD) de productes mecànics:  
- Tècniques, equips i programes per a CAD.  
- Utilitats i ajudes al dibuix en l'entorn CAD.  
- Realització de dibuixos. Ordes i modificacions de dibuix.  
- Gestió de capes.  
- Ordes d'acotació. Estils d'acotació i edició de cotes.  
- Opcions i ordes de superfícies.  
- Opcions i ordes de sòlids.  
- Llibreries de productes.  
- Assignació de materials i propietats.  
- Exportació de fitxers i intercanvi amb altres aplicacions.  
- Eixida en traçat en paper per impressora o plòter.  
Mòdul professional: Mecanitzat per control numèric  
Codi: 0002  
Duració: 200 hores  
Continguts:  
Programació de control numèric:  
- Estructura d'un programa de control numèric.  
- Llenguatges de programació de control numèric.  
- Nomenclatura d'eixos i trajectòries per al control numèric de les màquines.  
- Tècniques de programació.  
- Funcions preparatòries i auxiliars (codi ISO).  
- Velocitat i modalitats d'avanç.  
- Capçal: particularitats.  
- Ferramentes i correctors.  
- Definició de trajectòries.  
- Compensació de ferramentes.  
- Funcions preparatòries addicionals.  
- Programació paramètrica.  
- Estratègies de mecanitzat amb tècniques CAM.  
- Simulació programes.  
- Cicles fixos de mecanitzat.  
- La iniciativa com a ferramenta de resolució de problemes.  
- Valoració de l'orde i neteja en l'execució de tasques.  
- Planificació de l'activitat.  
- Autoavaluació de resultats.  
Organització del treball:  
- Interpretació del procés.  
- Relació del procés amb els mitjans i les màquines.  
- Distribució de càrregues de treball.  
- Identificació d'utillatges i elements de fixació de peces en màquines de control numèric.  
- Ferramentes específiques utilitzades en control numèric.  
- Identificació de materials i recursos necessaris per a la realització de les activitats.  
- Mesures de prevenció i de tractament de residus. Defenses o resguards, enclavaments, sistemes de seguretat actius o passius en les màquines de CNC. Proteccions personals.  
- Qualitat, normatives i catàlegs.  
- Planificació de les tasques.  
- Valoració de l'orde i neteja durant les fases del procés.  
- Reconeixement i valoració de les tècniques d'organització.  
- Responsabilitat en el treball individual i en grup.  
Preparació de màquines de control numèric:  
- Maneig i ús de diverses màquines de control numèric: característiques i normes en el muntatge de peces, accessoris i ferramentes en màquines de CNC; selecció d'estris de subjecció.  
- Preparació de materials i recursos previs al seu mecanitzat.  
- Maneig i ús de diverses màquines de control numèric.  
- Maneig i ús de diversos controls numèrics.  
- Preparació de materials i recursos previs al seu mecanitzat.  
- Operacions d'ancoratge de peces i ferramentes: centrat o presa de referències.  
- Muntatge de peces i ferramentes.  
- Reglatge de ferramentes.  
- Referenciat d'eixos en màquines de control numèric.  
- Preparació d'instruments de mesura i verificació.  
- Identificació i resolució de problemes.  
- Utilització de manuals de la màquina.  
- Aplicació de la normativa de prevenció de riscos laborals.  
- Aplicació de la normativa de protecció ambiental.  
- Valoració de l'orde i la neteja durant les fases del procés.  
- El valor d'un treball responsable.  
- Actitud ordenada i metòdica en la realització de les tasques.  
- Perseverança davant de les dificultats.  
Control de processos de mecanitzat:  
- Simulació "en buit" de programes en les màquines de control numèric.  
- Modificacions "a peu de màquina" per a corregir errors detectats.  
- Execució d'operacions de mecanitzat en màquines ferramentes de control numèric: modes d'operació.  
- Utilització d'estris de verificació i control.  
- Correcció de les desviacions de les peces mecanitzades (toleràncies dimensionals geomètriques i superficials).  
- Correccions de ferramentes, de decalatges d'origen, de trajectòries, de velocitats i d'avanços.  
- Identificació i resolució de problemes.  
- Valoració de l'orde i neteja durant les fases del procés.  
- Actitud ordenada i metòdica en la realització de les tasques.  
- Perseverança davant de les dificultats.  
Seguretat i higiene en el lloc de treball i en l'entorn.  
Mòdul professional: Fabricació assistida per ordinador (CAM)  
Codi: 0161  
Duració: 80 hores  
Continguts:  
Modificació de geometries:  
- Sistemes de representació en 2D.  
- Sistemes de representació i modelatge en 3D.  
- Creació d'entitats gràfiques.  
- Manipulació d'entitats gràfiques.  
- Formats d'intercanvi gràfic.  
Programació assistida per ordinador (CAM):  
- Definició de ferramentes.  
- Generació de trajectòries.  
- Operacions de mecanitzat.  
- Estratègies de mecanitzat.  
- Simulació del mecanitzat. Mecanitzat virtual.  
- Optimització de les estratègies.  
- Generació del codi CNC.  
Organització del treball:  
- Interpretació del procés.  
- Relació del procés amb els mitjans i màquines.  
- Distribució de càrregues de treball.  
- Mesures de prevenció i de tractament de residus.  
- Qualitat, normatives i catàlegs.  
- Planificació de les tasques.  
- Valoració de l'orde i la neteja durant les fases del procés.  
- Reconeixement i valoració de les tècniques d'organització.  
Ajust de la programació:  
- Execució d'operacions de mecanitzat en màquines ferramentes de control numèric.  
- Execució d'operacions de conformat en màquines ferramentes de control numèric.  
- Utilització d'estris de verificació i control.  
- Correcció de les desviacions de les peces mecanitzades (toleràncies dimensionals, geomètriques i superficials).  
- Identificació i resolució de problemes.  
Mòdul professional: Programació de sistemes automàtics de fabricació mecànica  
Codi: 0162  
Duració: 160 hores  
Continguts:  
Automatització de processos de fabricació mecànica:  
- Fonaments de l'automatització de la fabricació.  
- Simbologia dels elements de les automatitzacions.  
- Cèl·lules, línies i sistemes de fabricació flexible.  
- Integració de sistemes flexibles.  
- Aplicacions de la robòtica en fabricació.  
- Processos de transport i muntatge automàtic.  
- Sistemes modulars automàtics d'útils i ferramentes.  
- Fabricació integrada per ordinador (CIM).  
- Automatització mecànica.  
- Automatització pneumàtica. Principis físics. Producció, tractament i instal·lacions. Components i disseny de circuits.  
- Automatització hidràulica. Principis físics. Tractament del fluid i instal·lacions. Components i disseny de circuits.  
- Automatització elèctrica i electrònica. Principis físics. Components i disseny de circuits.  
- Respecte i compliment de les normes i procediments establits.  
Programació de sistemes automàtics:  
- Robots.  
- Manipuladors.  
- Controladors lògics programables.  
- Manuals tècnics de programació.  
- Llenguatges de programació de PLCs i robots.  
- Modificació de programes existents per a la resolució de problemes.  
- Programació de PLCs.  
- Programació de robots.  
- Elaboració d'informes i documents tècnics.  
Preparació de sistemes automatitzats:  
- Interpretació de manuals tècnics.  
- Posada en marxa de màquines i equips.  
- Reglatge de màquines i accessoris.  
- Muntatge d'útils i ferramentes.  
- Utilització i conservació d'útils i ferramentes.  
- Riscos laborals associats a la preparació de màquines.  
- Riscos mediambientals associats a la preparació de màquines.  
- Orde i neteja en l'execució de tasques.  
- Actitud metòdica i ordenada en el treball.  
Control i supervisió:  
- Control de l'estació de treball.  
- Instruments de mesura i verificació.  
- Normes d'ocupació i conservació dels instruments de control.  
- Distribució de les instruccions de control a les estacions de treball.  
- Control de la producció.  
- Control del trànsit.  
- Control de ferramentes.  
- Monitorització de peces.  
- Informes i control de seguiment.  
- Orde i neteja en l'execució de tasques.  
- Sistemes SCADA.  
- Diagnòstics.  
- Identificació i resolució de problemes.  
Mòdul professional: Programació de la producció  
Codi: 0163  
Duració: 120 hores  
Continguts:  
Programació de la producció:  
- Productivitat.  
- Polítiques de producció.  
- Planificació de la producció (plantejament, planificació del treball, llançament, etc.).  
- MRP.  
- Capacitat de màquina.  
- Mitjans de producció i càrrega de treball.  
- Rutes de producció.  
- Lots de producció.  
- Temps de fabricació i incidències (mà d'obra, manteniment,etc.).  
- Camí crític.  
- OPT (Tecnologia de producció optimitzada).  
- JIT ('Just in time').  
- Enginyeria concurrent.  
- Programari de gestió de la producció GPAO.  
Manteniment:  
- Disponibilitat dels mitjans de producció, dels recursos humans i de la documentació.  
- Fluxos de materials de producció al seu lloc de treball (oportunitat, quantitat, freqüència, forma de transport, recepció, preparació del treball, etc.).  
- Tipus de manteniment: correctiu, preventiu, predictiu i proactiu.  
- Manteniment elèctric.  
- Manteniment mecànic.  
- Plans de manteniment.  
- Programari de gestió de manteniment.  
Documentació:  
- Documents per a la programació de la producció (fulls de ruta, llista de materials, fitxes de treball, fulls d'instruccions, plans de fabricació, control estadístic del procés, etc.).  
- Informació de la programació.  
- Metodologia d'aprovisionament.  
- Documentació per a la manutenció.  
- Documentació per al control de la producció.  
- Informes tècnics.  
- Tècniques de codificació i arxiu de documentació. Tractament, arxiu i consulta de la documentació.  
- Programari de gestió documental de la planificació i control de la producció. Sistemes de planificació i control de la producció integrats, assistits per ordinador.  
Control de la producció:  
- Tècniques de control de la producció.  
- Estadística.  
- Supervisió de processos.  
- Reprogramació.  
- Incidències de tipus quantitatiu.  
- Ineficiències que produïxen desviacions en els temps.  
- Repercussió de les desviacions en els terminis d'entrega i en els costos.  
- Resolució directa de contingències.  
- Mètodes de seguiment de la producció: PERT, GANTT, ROY, cost mínim.  
- Aprovisionament:  
- Pla d'aprovisionament.  
- Propostes de solució en el cas d'ineficiències d'aprovisionament, disseny, procés, posada al punt dels mitjans, recursos humans o del programa.  
- Transport i flux de materials.  
- Rutes d'aprovisionament i logística.  
- Gestió d'estocs.  
Emmagatzematge i distribució:  
- Logística.  
- Sistemes d'emmagatzematge.  
- Manipulació de mercaderies.  
- Gestió de magatzem.  
- Embalatge i etiquetatge.  
- Control d'inventaris.  
- Gestió d'aprovisionament exterior (matèries primeres, productes terminals, subcontractacions, etc.).  
- Seguiment d'aprovisionament.  
- Sistemes informàtics de gestió de logística i emmagatzematge.  
Mòdul professional: Execució de processos de fabricació  
Codi: 0164  
Duració: 192 hores  
Continguts:  
Organització del treball:  
- Anàlisi del producte a fabricar.  
- Organització de les distintes fases del procés, contemplant la relació amb els mitjans i màquines.  
- Mesures de prevenció i de tractament de residus.  
- Qualitat, normatives i catàlegs.  
Preparació de màquines, equips, utillatges i ferramentes:  
- Elements i comandaments de les màquines.  
- Preparació de màquines, equips, utillatges i ferramentes.  
- Traçat i marcat de peces.  
- Muntatge de peces, ferramentes, utillatges i accessoris per al mecanitzat.  
- Muntatge i reglatge d'utillatges.  
- Regulació de paràmetres del procés.  
- Presa de referències.  
Operacions de mecanitzat, conformat i muntatge:  
- Funcionament de les màquines ferramenta.  
- Ferramentes de tall.  
- Tècniques operatives d'arrancada de llimadura.  
- Procediments i operacions de mecanitzat.  
- Maneig i control de les màquines ferramentes.  
- Estris de verificació i mesurament en funció de la mesura o aspecte que s'ha de comprovar.  
- Tolerància de fabricació.  
- Comprovacions de qualitat.  
- Metrologia i verificació de peces.  
- Procediments i operacions de conformat.  
- Paràmetres i condicions de treball.  
- Mecanitzat amb abrasius.  
- Tècniques operatives de rectificat.  
- Tècniques operatives en el mecanitzat per electroerosió: per penetració i tall.  
- Tècniques operatives en els mecanitzats especials.  
- Tècniques operatives de tall i conformat.  
- Muntatge de conjunts mecànics.  
- Tècniques operatives de muntatge.  
Manteniment de màquines i equips:  
- Operacions de manteniment.  
- Greixatges, nivells de líquids i alliberament de residus.  
- Tècniques i procediments per a la substitució d'elements.  
- Valoració de l'orde i la neteja en l'execució de tasques.  
- Participació solidària en els treballs d'equip.  
- Plans de manteniment.  
- Sistema Històric de Manteniment (SHM).  
- Manteniment preventiu.  
Prevenció de riscos laborals i protecció ambiental:  
- Prevenció de riscos laborals en les operacions de mecanitzat, conformat i muntatge.  
- Factors físics de l'entorn de treball.  
- Factors químics de l'entorn de treball.  
- Sistemes de seguretat aplicats a les màquines.  
- Equips de protecció individual.  
- Compliment de la normativa de prevenció de riscos laborals.  
- Compliment de la normativa de protecció ambiental.  
Mòdul professional: Gestió de la qualitat, prevenció de riscos laborals i protecció ambiental  
Codi: 0165  
Duració: 100 hores  
Continguts:  
Assegurament de la qualitat:  
- Normes d'assegurament de la qualitat.  
- Descripció de processos (procediments). Indicadors. Objectius.  
- Sistema documental.  
- Auditories: tipus i objectius.  
Gestió de la qualitat:  
- Diferències entre els models d'excel·lència empresarial.  
- El model europeu EFQM.  
- Els criteris del model EFQM. Avaluació de l'empresa al model EFQM.  
- Implantació de models d'excel·lència empresarial.  
- Sistemes d'autoavaluació: avantatges i inconvenients.  
- Procés d'autoavaluació.  
- Pla de millora.  
- Reconeixement a l'empresa.  
- Ferramentes de la qualitat total ("5S", gestió de competències, gestió de processos, entre altres).  
Prevenció de riscos laborals:  
- Disposicions d'àmbit estatal, autonòmic o local.  
- Classificació de normes per sector d'activitat i tipus de risc.  
- La prevenció de riscos en les normes internes de les empreses.  
- Àrees funcionals de l'empresa relacionades amb la prevenció. Organigrames.  
- L'organització de la prevenció dins de l'empresa.  
- Factors de risc, mesures preventives i de protecció en relació als perills de què protegixen.  
- Equips de protecció individual en relació amb els perills de què protegixen.  
- Normes de conservació i manteniment.  
- Normes de certificació i ús.  
- Promoció de la cultura de la prevenció de riscos com a model de política empresarial.  
Protecció del medi ambient:  
- Disposicions d'àmbit estatal i autonòmic.  
- Àrees funcionals de l'empresa relacionades amb la protecció ambiental.  
- Organigrames.  
- L'organització de la protecció ambiental dins de l'empresa.  
- Promoció de la cultura de la protecció ambiental com a model de política empresarial.  
Gestió dels residus industrials:  
- Residus industrials més característics.  
- Documentació necessària per a formalitzar la gestió dels residus industrials.  
- Recollida i transport de residus industrials.  
- Centres d'emmagatzematge de residus industrials.  
- Minimització dels residus industrials: modificació del producte, optimització del procés, bones pràctiques i utilització de tecnologies netes.  
- Reciclatge en origen.  
- Tècniques estadístiques d'avaluació de la protecció ambiental.  
Sistemes de gestió integrats:  
- Integració de la qualitat, prevenció de riscos laborals i protecció ambiental.  
- Integració del sistema documental.  
- Avantatges dels sistemes de gestió.  
- Identificació i valoració de la importància dels costos de la no qualitat, falta de mesures de prevenció de riscos laborals i falta de protecció ambiental.  
Mòdul professional: Verificació de productes  
Codi: 0166  
Duració: 128 hores  
Continguts:  
Control dimensional:  
- Pautes de control.  
- Instruments de mesurament.  
- Processos de mesura.  
- Instruments de verificació.  
- Verificació de productes mecànics.  
- Requisits de les normes per als equips d'inspecció, mesura i assaig.  
- Errors en el mesurament.  
Distribució de mesures, toleràncies dimensionals i geomètriques:  
- Conceptes bàsics de toleràncies.  
- Interpretació de taules.  
- Fonaments del sistema de toleràncies.  
- Posició de toleràncies.  
- Qualitat de toleràncies.  
- Símbols.  
- Ajustos: tipus.  
- Sistemes d'ajustos.  
- Toleràncies geomètriques.  
- Verificacions geomètriques.  
Estat superficial:  
- Conceptes bàsics de rugositat.  
- Tipus de superfícies.  
- Orientació de les rugositats.  
- Mesures de les rugositats.  
- Relació entre qualitats superficials i processos de fabricació mecànica.  
- Aparells de mesurament de la rugositat.  
Control de característiques:  
- Assajos Destructius (AD).  
- Assajos No Destructius (AND).  
- Assajos metal·logràfics.  
- Provetes.  
- Errors en els assajos.  
- Prevenció de riscos en l'execució d'assajos destructius i no destructius.  
Calibratge:  
- Calibratge i traçabilitat.  
- Pla de calibratge.  
- Normes de calibratge.  
- Sistema per a garantir la traçabilitat.  
- Patrons.  
- Incertesa en la mesura.  
- Ajust d'instruments de mesura i assaig.  
Tècniques estadístiques de control de qualitat:  
- Conceptes estadístics.  
- Distribucions de probabilitat i variabilitat dels processos.  
- Gràfics de control.  
- Control per variables i per atributs: interpretació.  
- Estudi de capacitat. Capacitat de procés i de màquina.  
- Anàlisi de desviacions i plantejament de solucions.  
Mòdul professional: Projecte de fabricació de productes mecànics  
Codi: 0167  
Duració: 40 hores  
Continguts:  
Identificació de l'organització de l'empresa i de les funcions dels llocs de treball:  
- Estructura i organització empresarial del sector de la producció en la fabricació mecànica.  
- Activitat de l'empresa i ubicació en el sector de la producció en la fabricació mecànica.  
- Organigrama de l'empresa. Relació funcional entre departaments.  
- Tendències del sector: productives, econòmiques, organitzatives, d'ocupació i d'altres.  
- Procediments de treball en l'àmbit de l'empresa. Sistemes i mètodes de treball.  
- Determinació de les relacions laborals excloses i de les relacions laborals especials.  
- Conveni col·lectiu aplicable a l'àmbit professional.  
- La cultura de l'empresa: imatge corporativa.  
- Sistemes de qualitat i seguretat aplicables en el sector.  
Elaboració d'avantprojectes relacionats amb el sector de la producció en la fabricació mecànica:  
- Anàlisi de la realitat local, de l'oferta empresarial del sector en la zona i del context en què es desenrotllarà el mòdul professional de formació en centres de treball.  
- Recopilació d'informació.  
- Estructura general d'un projecte.  
- Elaboració d'un guió de treball.  
- Planificació de l'execució del projecte: objectius, continguts, recursos, metodologia, activitats, temporalització i avaluació.  
- Viabilitat i oportunitat del projecte.  
- Revisió de la normativa aplicable.  
Execució de projectes:  
- Seqüenciació d'activitats.  
- Elaboració d'instruccions de treball.  
- Elaboració d'un pla de prevenció de riscos.  
- Documentació necessària per a l'execució del projecte.  
- Compliment de normes de seguretat i ambientals.  
- Indicadors de garantia de la qualitat de projectes.  
Avaluació de projectes:  
- Proposta de solucions als objectius plantejats en el projecte i justificació de les seleccionades.  
- Definició del procediment d'avaluació del projecte.  
- Determinació de les variables susceptibles d'avaluació.  
- Documentació necessària per a l'avaluació del projecte.  
- Control de qualitat del procés i del producte final.  
- Registre de resultats.  
Mòdul professional: Formació i orientació laboral  
Codi: 0168  
Duració: 96 hores  
Continguts:  
Busca activa d'ocupació:  
- Valoració de la importància de la formació permanent per a la trajectòria laboral i professional del Tècnic Superior en Programació de la Producció en Fabricació Mecànica.  
- Anàlisi dels interessos, aptituds i motivacions personals per a la carrera professional.  
- Identificació d'itineraris formatius relacionats amb el Tècnic Superior en Programació de la Producció en Fabricació Mecànica.  
- Definició i anàlisi del sector professional del Tècnic Superior en Programació de la Producció en Fabricació Mecànica. Planificació de la carrera: establiment d'objectius a mitjà i llarg termini.  
- Procés de busca d'ocupació en empreses del sector.  
- Oportunitats d'aprenentatge i ocupació a Europa. Europass (elaborat en una segona llengua europea), Ploteus, Erasmus.  
- Tècniques i instruments de busca d'ocupació: fonts d'informació i reclutament. Tècniques per a la selecció i organització de la informació.  
- Carta de presentació. Currículum. Tests psicotècnics. Entrevista de treball.  
- Valoració d'altres possibilitats d'inserció: autoocupació i accés a la funció pública.  
- El procés de presa de decisions.  
Gestió del conflicte i equips de treball:  
- Valoració dels avantatges i inconvenients del treball en equip per a l'eficàcia de l'organització.  
- Concepte d'equip de treball.  
- Tipus d'equips en les indústries de fabricació mecànica segons les funcions que exercixen.  
- Característiques d'un equip de treball eficaç.  
- La participació en l'equip de treball. Anàlisi dels diferents rols dels participants.  
- Etapes de formació dels equips de treball.  
- Tècniques de dinamització de grups.  
- Definició del conflicte: característiques, fonts i etapes del conflicte.  
- Causes del conflicte en el món laboral.  
- Mètodes per a la resolució o supressió del conflicte. Negociació, mediació, conciliació i arbitratge.  
Contracte de treball:  
- El Dret del Treball. Fonts del Dret del Treball, en especial, el conveni col·lectiu.  
- Anàlisi de la relació laboral individual.  
- Relacions laborals excloses i relacions laborals especials. Noves formes de regulació del treball.  
- Intervenció dels organismes públics en les relacions laborals.  
- Drets i deures derivats de la relació laboral.  
- El contracte de treball: característiques, contingut mínim, formalització i període de prova.  
- Modalitats de contractes de treball i mesures de foment de la contractació. ETT.  
- Temps de treball: jornada, descans, vacacions, permisos, hores extraordinàries, festius, horaris, etc.  
- Condicions de treball relacionades amb la conciliació de la vida laboral i familiar.  
- Salari: estructura del salari, SMI, FOGASA, rebut de salaris.  
- Modificació, suspensió i extinció del contracte de treball. Liquidació.  
- Representació dels treballadors: representants unitaris i sindicals.  
- Negociació col·lectiva.  
- Anàlisi d'un conveni col·lectiu aplicable a l'àmbit professional del tècnic superior en Programació de la Producció en Fabricació Mecànica.  
- Conflictes col·lectius de treball.  
- Noves formes d'organització del treball: subcontractació, teletreball, etc.  
- Beneficis per als treballadors en les noves organitzacions: flexibilitat, beneficis socials, etc.  
- Plans d'igualtat.  
Seguretat Social, ocupació i desocupació:  
- El sistema de Seguretat Social com a principi bàsic de solidaritat social.  
- Estructura del sistema de Seguretat Social: nivells de protecció, règims especials i general.  
- Determinació de les principals obligacions dels empresaris i els treballadors en matèria de Seguretat Social: afiliació, altes, baixes i cotització.  
- L'acció protectora de la Seguretat Social: prestacions contributives i no contributives.  
- Concepte i situacions protegibles en la protecció per desocupació: prestació de desocupació, subsidi, renda activa d'inserció.  
- RETA: obligacions i acció protectora.  
Avaluació de riscos professionals:  
- La cultura preventiva: integració en l'activitat i l'organització de l'empresa.  
- Valoració de la relació entre treball i salut. Normativa reguladora.  
- El risc professional.  
- El dany laboral: AT, EP, altres patologies.  
- Tècniques de prevenció.  
- Anàlisi de factors de risc.  
- L'avaluació de riscos en l'empresa com a element bàsic de l'activitat preventiva. Metodologia d'avaluació.  
- Anàlisi de riscos lligats a les condicions de seguretat.  
- Anàlisi de riscos lligats a les condicions ambientals.  
- Anàlisi de riscos lligats a les condicions ergonòmiques i psicosocials.  
- Riscos específics en el sector de la fabricació mecànica.  
- Determinació dels possibles danys a la salut del treballador que poden derivar-se de les situacions de risc detectades.  
Planificació de la prevenció de riscos en l'empresa:  
- Drets i deures en matèria de prevenció de riscos laborals.  
- Responsabilitats en matèria de prevenció de riscos laborals.  
- Modalitats d'organització de la prevenció a l'empresa.  
- Auditories internes i externes.  
- Representació dels treballadors en matèria preventiva.  
- Organismes públics relacionats amb la prevenció de riscos laborals: OIT, Agència Europea de Seguretat i Salut Laboral, INSHT, Inspecció de Treball, INVASSAT.  
- Gestió de la prevenció a l'empresa.  
- Planificació de la prevenció a l'empresa.  
- Investigació, notificació i registre d'accidents de treball.  
- Índexs de sinistralitat laboral.  
- Plans d'emergència i d'evacuació en entorns de treball.  
- Elaboració d'un pla d'emergència en una empresa de fabricació mecànica.  
Aplicació de mesures de prevenció i protecció en l'empresa:  
- Determinació de les mesures de prevenció i protecció individual i col·lectiva.  
- Protocol d'actuació davant d'una situació d'emergència.  
- Primers auxilis: concepte, aplicació de tècniques de primers auxilis.  
- Vigilància de la salut dels treballadors.  
Mòdul professional: Empresa i iniciativa emprenedora  
Codi: 0169  
Duració: 60 hores  
Continguts:  
Iniciativa emprenedora:  
- Innovació i desenrotllament econòmic. Principals característiques de la innovació en la programació de la producció en fabricació mecànica (materials, tecnologia, organització de la producció, etc.).  
- Beneficis socials de la cultura emprenedora.  
- El caràcter emprenedor. Factors clau dels emprenedors: iniciativa, creativitat i formació.  
- L'actuació dels emprenedors com a empleats d'una xicoteta i mitjana empresa de producció de fabricació mecànica.  
- L'actuació dels emprenedors com a empresaris d'una xicoteta empresa en el sector de la producció en fabricació mecànica.  
- El risc en l'activitat emprenedora.  
- Concepte d'empresari. Requisits per a l'exercici de l'activitat empresarial.  
- Objectius personals versus objectius empresarials.  
- Pla d'empresa: la idea de negoci en l'àmbit de la producció de fabricació mecànica.  
- Bones pràctiques de cultura emprenedora en l'activitat de producció de fabricació mecànica.  
L'empresa i el seu entorn:  
- L'empresa com a sistema.  
- Funcions bàsiques de l'empresa.  
- Distintes maneres d'organització: avantatges i inconvenients. L'organigrama.  
- L'entorn general de l'empresa: econòmic, social, demogràfic, cultural i mediambiental.  
- Anàlisi de l'entorn general d'una xicoteta i mitjana empresa de producció de fabricació mecànica.  
- L'entorn específic de l'empresa: clients, proveïdors i competència.  
- Anàlisi de l'entorn específic d'una xicoteta i mitjana empresa de producció de fabricació mecànica.  
- L'estudi de mercat.  
- Localització de l'empresa.  
- Pla de màrqueting.  
- Relacions d'una xicoteta i mitjana empresa de producció de fabricació mecànica.  
- Relacions d'una xicoteta i mitjana empresa de producció de fabricació mecànica amb el conjunt de la societat.  
- Contribució d'una xicoteta i mitjana empresa de producció de fabricació mecànica al desenrotllament sostenible.  
- Cultura de l'empresa i imatge corporativa.  
- L'ètica empresarial i els principis ètics d'actuació.  
- La responsabilitat social corporativa.  
- El balanç social.  
- Responsabilitat social i ètica de les empreses de producció de fabricació mecànica.  
Creació i posada en marxa d'una empresa:  
- Concepte jurídic d'empresa.  
- Tipus d'empresa i elecció de la forma jurídica: responsabilitat, fiscalitat, capital social, dimensió i nombre de socis.  
- Requisits legals mínims exigits per a la constitució de l'empresa, segons la seua forma jurídica.  
- Tràmits administratius per a la constitució d'una empresa.  
- Vies d'assessorament i gestió administrativa externes existents per a posar en marxa una xicoteta i mitjana empresa. La finestreta única empresarial.  
- Concepte d'inversió i fonts de finançament.  
- Instruments de finançament bancari.  
- Ajudes, subvencions i incentius fiscals per a empreses de producció de fabricació mecànica.  
- Viabilitat econòmica i viabilitat financera d'una xicoteta i mitjana empresa de producció de fabricació mecànica.  
- Pla d'empresa: elecció de la forma jurídica, estudi de viabilitat econòmica i financera, tràmits administratius i gestió d'ajudes i subvencions.  
Funció administrativa:  
- Concepte de comptabilitat i nocions bàsiques.  
- Operacions comptables: registre de la informació econòmica d'una empresa.  
- La comptabilitat com a imatge fidel de la situació econòmica.  
- El balanç i el compte de resultats.  
- Anàlisi de la informació comptable.  
- Llibres i documents obligatoris segons la normativa vigent.  
- Obligacions fiscals de les empreses.  
- Requisits i terminis per a la presentació de documents oficials.  
- Gestió administrativa d'una empresa de producció de fabricació mecànica.  
- Documents necessaris per a l'exercici de l'activitat econòmica: documents de compravenda, mitjans de pagament i altres.  
Mòdul professional: Formació en centres de treball  
Codi: 0170  
Duració: 400 hores  
Continguts:  
Identificació de l'estructura i organització empresarial:  
- Estructura i organització empresarial del sector de la producció en fabricació mecànica.  
- Activitat de l'empresa i ubicació en el sector de la producció en fabricació mecànica.  
- Organigrama de l'empresa. Relació funcional entre departaments.  
- Organigrama logístic de l'empresa. Proveïdors, clients i canals de comercialització.  
- Procediments de treball en l'àmbit de l'empresa. Sistemes i mètodes de treball.  
- Recursos humans en l'empresa: requisits de formació i de competències professionals, personals i socials associades als diferents llocs de treball.  
- Sistema de qualitat establit en el centre de treball.  
ANNEX II  
Seqüenciació i distribució horària dels Mòduls professionals  
- Sistema de seguretat establit en el centre de treball.  
Aplicació d'hàbits ètics i laborals:  
- Actituds personals: empatia, puntualitat.  
- Actituds professionals: orde, neteja, responsabilitat i seguretat.  
- Actituds davant de la prevenció de riscos laborals i ambientals.  
- Jerarquia en l'empresa. Comunicació amb l'equip de treball.  
- Documentació de les activitats professionals: mètodes de classificació, codificació, renovació i eliminació.  
- Reconeixement i aplicació de les normes internes, instruccions de treball, procediments normalitzats de treball i altres, de l'empresa.  
Determinació de processos de mecanitzat:  
- Identificació de les etapes de fabricació i descripció de les seqüències de treball.  
- Descomposició del procés de mecanitzat en fases i operacions.  
- Especificació dels mitjans de treball, utillatges, ferramentes, estris de mesura i comprovació, així com dels paràmetres de mecanitzat per a cada fase i operació de mecanitzat.  
- Determinació de les dimensions i estat del material en brut.  
- Càlcul de temps.  
- Determinació de la producció per unitat de temps.   
- Determinació del flux de materials en la producció.  
- Mitjans de transport i ruta.  
- Normativa de prevenció de riscos.  
Preparació i posada al punt de màquines, equips, utillatges i ferramentes:  
- Comprovació del funcionament en buit de subconjunts i dispositius.   
- Regulació d'elements i magnituds.  
- Elaboració o adaptació de programes de CNC.  
- Elaboració o adaptació de programes de robots i manipuladors emprant PLCs.  
- Simulació gràfica en buit dels programes.  
- Correccions i ajustos dels programes.  
- Selecció de ferramentes i utillatges.  
- Comprovació de les ferramentes.  
- Muntatge, alineat i regulació de les ferramentes.  
- Presa de referència.  
- Introducció de paràmetres.  
- Muntatge de la peça sobre l'utillatge, amb l'aplicació de la normativa de seguretat.  
- Manteniment de l'orde i la neteja en l'àrea de treball.  
Mesurament i verificació de peces fabricades:  
- Determinació del procediment de control.  
- Comprovació del calibratge adequat dels instruments de verificació.  
- Verificació de productes segons els procediments normatius.  
- Relació dels defectes en peces amb la causa que els provoca.  
- Elaboració de gràfics de control.  
- Interpretació de gràfics de control.  
- Aplicació de les normes de prevenció de riscos laborals i protecció ambiental.  
ANNEX III  
Professorat  
A. Atribució docent  
  
B. Titulacions requerides per a centres docents de titularitat privada o d'altres administracions diferents de l'educativa  
ANEXO II  
Secuenciación y distribución horaria de los módulos profesionales.  
  
ANEXO III  
Profesorado  
A. Atribución docente  
  
B. Titulaciones requeridas para centros docentes de titularidad privada o de otras administraciones distintas de la educativa  
ANNEX IV  
Mòdul professional: Anglés Tècnic I-S  
Codi: CV0003  
Duració: 96 hores  
Resultats d'aprenentatge i criteris d'avaluació  
1. Reconeix informació professional i quotidiana continguda en tot tipus de discursos orals emesos per qualsevol mitjà de comunicació en llengua estàndard, i interpreta amb precisió el contingut del missatge.  
Criteris d'evaluació:  
a) S'ha identificat la idea principal del missatge.  
b) S'ha reconegut la finalitat de missatges radiofònics i d'un altre material gravat o retransmés pronunciat en llengua estàndard i s'ha identificat l'estat d'ànim i el to del parlant.  
c) S'ha extret informació de gravacions en llengua estàndard relacionades amb la vida social, professional o acadèmica.  
d) S'han identificat els punts de vista i les actituds del parlant.  
e) S'han identificat les idees principals de declaracions i missatges sobre temes concrets i abstractes, en llengua estàndard i amb un ritme normal.  
f) S'ha comprés fil per randa el que es diu en llengua estàndard, inclús en un ambient amb soroll de fons.  
g) S'han extret les idees principals de conferències, xarrades i informes, i altres formes de presentació acadèmica i professional lingüísticament complexes.  
h) S'ha pres consciència de la importància de comprendre globalment un missatge, sense entendre tots i cada un dels seus elements.  
2. Interpreta informació professional continguda en textos escrits complexos, analitzant de manera comprensiva els seus continguts.  
Criteris d'evaluació:  
a) S'ha llegit amb un alt grau d'independència, adaptant l'estil i la velocitat de la lectura a distints textos i finalitats i utilitzant fonts de referència apropiades de manera selectiva.  
b) S'ha interpretat la correspondència relativa a la seua especialitat, captant fàcilment el significat essencial.  
c) S'han interpretat, fil per randa, textos extensos i de relativa complexitat, relacionats o no amb la seua especialitat, sempre que puga tornar a llegir les seccions difícils.  
d) S'ha relacionat el text amb l'àmbit del sector a què fa referència.  
e) S'ha identificat amb rapidesa el contingut i la importància de notícies, articles i informes sobre una àmplia sèrie de temes professionals i decidix si és oportú una anàlisi més profunda.  
f) S'han realitzat traduccions de textos complexos utilitzant material de suport en cas necessari.  
g) S'han interpretat missatges tècnics rebuts a través de suports telemàtics: correu electrònic, fax.  
h) S'han interpretat instruccions extenses i complexes, que estan dins de la seua especialitat.  
3. Emet missatges orals clars i ben estructurats, analitzant el contingut de la situació i adaptant-se al registre lingüístic de l'interlocutor.  
Criteris d'evaluació:  
a) S'han identificat els registres utilitzats per a l'emissió del missatge.  
b) S'ha expressat amb fluïdesa, precisió i eficàcia sobre una àmplia sèrie de temes generals, acadèmics, professionals o d'oci, marcant amb claredat la relació entre les idees.  
c) S'ha comunicat espontàniament, adoptant un nivell de formalitat adequat a les circumstàncies.  
d) S'han utilitzat normes de protocol en presentacions formals i informals.  
e) S'ha utilitzat correctament la terminologia de la professió.  
f) S'han expressat i defensat punts de vista amb claredat, proporcionant explicacions i arguments adequats.  
g) S'ha descrit i seqüenciat un procés de treball de la seua competència.  
h) S'ha argumentat fil per randa, l'elecció d'una determinada opció o procediment de treball triat.  
i) S'ha sol·licitat la reformulació del discurs o part d'este quan s'ha considerat necessari.  
4. Elabora documents i informes propis del sector o de la vida acadèmica i quotidiana, relacionant els recursos lingüístics amb este propòsit.  
Criteris d'evaluació:  
a) S'han redactat textos clars i detallats sobre una varietat de temes relacionats amb la seua especialitat, sintetitzant i avaluant informació i arguments procedents d'unes quantes fonts.  
b) S'ha organitzat la informació amb correcció, precisió, coherència i cohesió, sol·licitant i/ o facilitant informació de tipus general o detallada.  
c) S'han redactat informes, destacant els aspectes significatius i oferint detalls rellevants que servisquen de suport.  
d) S'ha omplit documentació específica del seu camp professional.  
e) S'han aplicat les fórmules establides i el vocabulari específic en l'ompliment de documents.  
f) S'han resumit articles, manuals d'instruccions i altres documents escrits, utilitzant un vocabulari ampli per a evitar la repetició freqüent.  
g) S'han utilitzat les fórmules de cortesia pròpies del document a elaborar.  
5. Aplica actituds i comportaments professionals en situacions de comunicació, descrivint les relacions típiques característiques del país de la llengua estrangera.  
Criteris d'evaluació:  
a) S'han definit els trets més significatius dels costums i usos de la comunitat on es parla la llengua estrangera.  
b) S'han descrit els protocols i les normes de relació social propis del país.  
c) S'han identificat els valors i les creences propis de la comunitat on es parla la llengua estrangera.  
d) S'ha identificat els aspectes socioprofessionals propis del sector, en qualsevol tipus de text.  
e) S'han aplicat els protocols i les normes de relació social propis del país de la llengua estrangera.  
f) S'han reconegut els marcadors lingüístics de la procedència regional.Continguts  
Anàlisi de missatges orals:  
- Comprensió de missatges professionals i quotidians.  
- Missatges directes, telefònics, radiofònics, gravats.  
- Terminologia específica del sector.  
- Idees principals i secundàries.  
- Recursos gramaticals: temps verbals, preposicions, locucions, expressió de la condició i el dubte, ús de la veu passiva, oracions de relatiu, estil indirecte, verbs modals...  
- Altres recursos lingüístics: acords i desacords, hipòtesis i especulacions, opinions i consells, persuasió i advertència.  
- Diferents accents de llengua oral.  
Interpretació de missatges escrits:  
- Comprensió de missatges, textos, articles bàsics professionals i quotidians:  
- Suports telemàtics: fax, correu electrònic, burofax.  
- Terminologia específica del sector.  
- Idees principals i idees secundàries.  
- Recursos gramaticals: temps verbals, preposicions, phrasal verbs, I wish + passat simple o perfecte, I wish + would, If only; ús de la veu passiva, oracions de relatiu, estil indirecte, verbs modals.....  
- Relacions lògiques: oposició, concessió, comparació, condició, causa, finalitat, resultat.  
- Relacions temporals: anterioritat, posterioritat, simultaneïtat.  
Producció de missatges orals:  
- Missatges orals:  
- Registres utilitzats en l'emissió de missatges orals.  
- Terminologia específica del sector.  
- Recursos gramaticals: temps verbals, preposicions, phrasal verbs, locucions, expressió de la condició i el dubte, ús de la veu passiva, oracions de relatiu, estil indirecte, verbs modals...  
- Altres recursos lingüístics: acords i desacords, hipòtesis i especulacions, opinions i consells, persuasió i advertència.  
- Fonètica. Sons i fonemes vocàlics i les seues combinacions i sons i fonemes consonàntics i les seues agrupacions.  
- Marcadors lingüístics de relacions socials, normes de cortesia i diferències de registre.  
- Manteniment i seguiment del discurs oral:  
- Presa, manteniment i cessió del torn de paraula.  
- Suport, demostració d'enteniment, petició d'aclariment, etc.  
- Entonació com a recurs de cohesió del text oral: ús dels patrons d'entonació.  
Emissió de textos escrits:  
- Expressió i ompliment de missatges i textos professionals i quotidians:  
- Currículum i suports telemàtics: fax, correu electrònic, burofax.  
- Terminologia específica del sector.  
- Idea principal i secundàries.  
- Recursos gramaticals: temps verbals, preposicions, phrasal verbs, verbs modals, locucions, ús de la veu passiva, oracions de relatiu, estil indirecte.  
- Relacions lògiques: oposició, concessió, comparació, condició, causa, finalitat, resultat.  
- Have something done.  
- Nexes: although, even if, in spite of, despiste, however, in contrast-  
- Derivació: sufixos per a formar adjectius i substantius.  
- Relacions temporals: anterioritat, posterioritat, simultaneïtat.  
- Coherència textual:  
- Adequació del text al context comunicatiu.  
- Tipus i format de text.  
- Varietat de llengua. Registre.  
- Selecció lèxica, d'estructures sintàctiques i de contingut rellevant.  
- Inici del discurs i introducció del tema. Desenrotllament i expansió: exemplificació, conclusió i resum del discurs.  
- Ús dels signes de puntuació.  
Identificació i interpretació dels elements culturals més significatius dels països de llengua anglesa:  
- Valoració de les normes socioculturals i protocol·làries en les relacions internacionals.  
- Ús dels recursos formals i funcionals en situacions que requerixen un comportament socioprofessional a fi de projectar una bona imatge de l'empresa.  
- Reconeixement de la llengua estrangera per a aprofundir en coneixements que resulten d'interés al llarg de la vida personal i professional.  
- Ús de registres adequats segons el context de la comunicació, l'interlocutor i la intenció dels interlocutors.  
Orientacions pedagògiques  
Este mòdul conté la formació necessària per a l'exercici d'activitats relacionades amb el sector.  
La gestió en el sector inclou el desenrotllament dels processos relacionats i el compliment de processos i protocols de qualitat, tot això en llengua anglesa.  
La formació del mòdul contribuïx a assolir els objectius generals del cicle formatiu i la competència general del títol.  
Les línies d'actuació en el procés d'ensenyança i aprenentatge que permeten assolir els objectius del mòdul, versaran sobre:  
- La descripció, anàlisi i aplicació dels processos de comunicació utilitzant l'anglés.  
- La caracterització dels processos del sector en anglés.  
- Els processos de qualitat en l'empresa, la seua avaluació i la identificació i formalització de documents associats a la gestió en el sector.  
- La identificació, anàlisi i procediments d'actuació davant de situacions imprevistes (queixes, reclamacions...) en anglés.  
Mòdul professional: Anglés Tècnic II-S  
Codi: CV0004  
Duració: 40 hores  
Resultats d'aprenentatge i criteris d'avaluació  
1. Produïx missatges orals en llengua anglesa, en situacions habituals de l'àmbit social i professional de l'empresa reconeixent i aplicant les normes pròpies de la llengua anglesa.  
Criteris d'avaluació:  
a) S'han identificat missatges de salutacions, presentació i comiat, amb el protocol i les pautes de cortesia associades.  
b) S'han utilitzat amb fluïdesa missatges proposats en la gestió de cites.  
c) S'ha transmés missatges relatius a la justificació de retards, absències o qualsevol altra eventualitat.  
d) S'han usat amb fluïdesa les expressions habituals per al requeriment de la identificació dels interlocutors.  
e) S'han identificat missatges relacionats amb el sector.  
2. Manté conversacions en llengua anglesa, de l'àmbit del sector interpretant la informació de partida.  
Criteris d'avaluació:  
a) S'ha utilitzat un vocabulari tècnic adequat al context de la situació.  
b) S'han utilitzat els missatges adequats de salutacions, presentació, identificació i altres, amb les pautes de cortesia associades dins del context de la conversació.  
c) S'ha atés consultes directes telefònicament amb suposats clients i proveïdors.  
d) S'ha identificat la informació facilitada i requeriments que ha realitzat l'interlocutor.  
e) S'han formulat les preguntes necessàries per a afavorir i confirmar la percepció correcta del missatge.  
f) S'han proporcionat les respostes correctes als requeriments i instruccions rebuts.  
g) S'han realitzat les anotacions oportunes en anglés en cas de ser necessari.  
h) S'han utilitzat les fórmules comunicatives més usuals utilitzades en el sector.  
i) S'han comprés sense dificultat els punts principals de la informació.  
j) S'ha utilitzat un accent adequat en les conversacions en anglés.  
3. Ompli documents de caràcter tècnic en anglés reconeixent i aplicant les normes pròpies de la llengua anglesa.  
Criteris d'avaluació:  
a) S'ha identificat un vocabulari d'ús general en la documentació pròpia del sector.  
b) S'han identificat les característiques i les dades clau del document.  
c) S'ha analitzat el contingut i la finalitat de distints documents tipus d'altres països en anglés.  
d) S'han omplit documents professionals relacionats amb el sector.  
e) S'han redactat cartes d'agraïments a proveïdors i clients en anglés.  
f) S'han omplit documents d'incidències i reclamacions.  
g) S'han rebut i remés correus electrònics i fax en anglés amb les expressions correctes de cortesia, salutació i comiat.  
h) S'han utilitzat les ferramentes informàtiques en la redacció i ompliment dels documents.  
4. Redacta documents de caràcter administratiu/laboral reconeixent i aplicant les normes pròpies de la llengua anglesa i del sector.  
Criteris d'avaluació:  
a) S'ha identificat un vocabulari d'ús general en la documentació pròpia de l'àmbit laboral.  
b) S'ha elaborat un currículum en el model europeu (Europass) o d'altres propis dels països de llengua anglesa.  
c) S'han identificat bosses d'ocupació en anglés accessibles per mitjans tradicionals i utilitzant les noves tecnologies.  
d) S'han traduït ofertes d'ocupació en anglés.  
e) S'ha redactat la carta de presentació per a una oferta d'ocupació.  
f) S'han descrit les habilitats personals més adequades a la sol·licitud d'una oferta d'ocupació.  
g) S'ha inserit un currículum en una bossa d'ocupació en anglés.  
h) S'han redactat cartes de citació, rebuig i selecció per a un procés de selecció en l'empresa.  
i) S'ha desenrotllat una actitud de respecte cap a les distintes maneres d'estructurar l'entorn laboral.  
j) S'ha valorat la llengua anglesa com a mitjà de relació i enteniment en el context laboral.  
5. Interpreta textos, documents, conversacions, gravacions o altres en llengua anglesa relacionats amb la cultura general de negoci i empresa utilitzant les ferramentes de suport més adequades.  
Criteris d'avaluació:  
a) S'han identificat les ferramentes de suport més adequades per a la interpretació i traduccions en anglés.  
b) S'ha interpretat informació sobre l'empresa, el producte i el servici.  
c) S'han interpretats estadístiques i gràfics en anglés sobre l'àmbit professional.  
d) S'han aplicat els coneixements de la llengua anglesa a les noves tecnologies de la comunicació i de la informació.  
e) S'ha valorat la dimensió de la llengua anglesa com a mitjà de comunicació base en la relació empresarial, tant europea com mundial.  
Continguts  
Missatges orals en anglés en situacions pròpies del sector:  
- Recursos, estructures lingüístiques, lèxic bàsic i aspectes fonològics sobre: presentació de persones, salutacions i acomiadaments, tractaments de cortesia, identificació dels interlocutors, gestió de cites, visites, justificació de retards o absències, allotjaments, mitjans de transports, horaris, actes culturals i anàlegs.  
- Recepció i transmissió de missatges de forma: presencial, telefònica o telemàtica.  
- Sol·licituds i peticions d'informació.  
- Convencions i pautes de cortesia en les relacions professionals: horaris, festes locals i professionals i adequació al llenguatge no verbal.  
- Estils comunicatius formals i informals: la recepció i relació amb el client.  
Conversació en llengua anglesa en l'àmbit de l'atenció al client:  
- Recursos, estructures lingüístiques, lèxic i aspectes fonològics relacionats amb la contractació, l'atenció al client, queixes i reclamacions: documents bàsics. Formulació de disculpes en situacions delicades.  
- Planificació d'agendes: concert, ajornament i anul·lació de cites.  
- Presentació de productes/servicis: característiques de productes/servicis, mesures, quantitats, servicis i valors afegits, condicions de pagament, etc.  
- Convencions i pautes de cortesia, relacions i pautes professionals, usades en l'atenció al client, extern i intern.  
Ompliment de documentació administrativa i comercial en anglés:  
- Interpretació de les condicions d'un contracte de compravenda.  
- Ompliment de documentació comercial bàsica: propostes de comanda, albarans, factures proforma, factures, documents de transport, documents de pagament o altres.  
- Recursos, estructures lingüístiques, i lèxic bàsic relacionats amb la gestió de comandes, contractació, intenció i preferència de compra, devolucions i descomptes.  
Redacció de documentació relacionada amb la gestió laboral en llengua anglesa:  
ANNEX V  
Espais mínims  
  
\* \* \* \* \*  
ANEXO V  
Espacios mínimos  
- Recursos, estructures lingüístiques, i lèxic bàsic relacionats amb l'àmbit laboral: currículum en distints models. Bosses d'ocupació. Ofertes d'ocupació. Cartes de presentació.  
La selecció i contractació del personal: contractes de treball. Cartes de citació, admissió i rebuig en processos de selecció.  
L'organització de l'empresa: llocs de treball i funcions.  
Interpretació de textos amb ferramentes de suport:  
- Ús de diccionaris temàtics, correctors ortogràfics, programes de traducció automàtics aplicats a textos relacionats amb:  
- La cultura d'empresa i objectius: distints enfocaments.  
- Articles de premsa específics del sector.  
- Descripció i comparació de gràfics i estadística. Compressió dels indicadors econòmics més habituals.  
- Agenda. Documentació per a l'organització de cites, trobades, i reunions. Organització de les tasques diàries.  
- Consulta de pàgines webs amb continguts econòmics en anglés amb informació rellevant per a l'empresa.  
Orientacions pedagògiques  
Este mòdul conté la formació necessària per a l'exercici d'activitats relacionades amb el sector.  
La gestió en el sector inclou el desenrotllament dels processos relacionats i el compliment de processos i protocols de qualitat, tot això en llengua anglesa.  
La formació del mòdul contribuïx a assolir els objectius generals del cicle formatiu i la competència general del títol.  
Les línies d'actuació en el procés d'ensenyança i aprenentatge que permeten assolir els objectius del mòdul, versaran sobre:  
- La descripció, anàlisi i aplicació dels processos de comunicació utilitzant l'anglés.  
- La caracterització dels processos del sector en anglés.  
- Els processos de qualitat en l'empresa, la seua avaluació i la identificació i formalització de documents associats a la gestió d'allotjament en anglés.  
- La identificació, anàlisi i procediments d'actuació davant de situacions imprevistes (queixes, reclamacions...) en anglés.  
ANNEX VI  
Titulacions acadèmiques requerides per a la impartició dels mòduls professionals que conformen el cicle formatiu en centres de titularitat privada, o d'altres administracions diferents de l'educativa  
  
  
ANEXO VI  
Titulaciones académicas requeridas para la impartición de los módulos profesionales que conforman el ciclo formativo en centros de titularidad privada, o de otras Administraciones distintas de la educativa  
  
  



Còpia Permalink ELI